मैंने कई घायलों से बात की। श्याम सिंह नाम के एक बुजुर्ग के पास गया। उनके हाथ टूटे हुए थे। सिर पर टांके लगे थे। उनके अनुसार उनपर तलवार से हमला हुआ था। उन्होंने बताया – “हजारों लोग थे। पुलिस भी थी। लेकिन किसी ने जातीय हमलावरों को रोकने की कोशिश नहीं की।” मैं एक ऐसे शख्स के पास गया जिसकी पीठ पर तलवार से कटने के कई घाव थे। सिर में टांके लगे थे। उसने बताया – “मेरे पांच बच्चे हैं, जिसे बचाने के लिए अपनी जान की बाजी लगा दी। किसी तरह बच्चे को बचाने में कामयाब रहा। लेकिन एक हाथ तोड़ दिया गया।” फिर मैंने एक घायल महिला से बात की, सिर पर टांके लगे थे। उसकी बातों को सुनकर दिमाग सुन्न हो गया। उसके बच्चे का गला जला हुआ था। उसके अनुसार उसपर तलवार से हमला हुआ था। उसने बताया – “जातीय गुंडों ने मेरा स्तन काटने की कोशिश की। किसी तरह खुद को बचा पाई लेकिन गुंडों ने हाथ काट दिए।